《偈三首 其二》
宋代·妙普庵主

坐脱立亡，不若水葬。一省柴烧，二省开圹。撒手便行，不妨快畅。

谁是知音，船子和尚。高风难继百千年，一曲渔歌少人唱。

作者简介：妙普庵主（一○七一～一一四二），号性空，汉州（今四川广汉）人。住嘉兴府华亭寺。为南岳下十四世，黄龙死心悟新禅师法嗣。好吹铁笛，称铁笛禅师。高宗建炎初，徐明反，肆意杀戮，妙普直诣贼所，民赖以全。绍兴十二年卒，年七十二。《嘉泰普灯录》卷一○、《五灯会元》卷一八有。今录诗七首。